section_heading: NBA karijera
paragraph_text: mini|lijevo|230px|Payton (lijevo) tijekom utakmice s Memphis Grizzliesima Payton je izabran kao drugi izbor NBA drafta 1990. od strane Seattle SuperSonicsa. U prve dvije sezone, Payton se mučio s prilagodbom te je tijekom tog razdoblja prosječno postizao samo 8.2 poena po utakmici. Međutim, Payton se ubrzo prilagodio i postao jedan od najboljih razigravača u ligi te je sa suigračem Shawnom Kempom osnovao, jedan od najboljih tandema u povijesti, tandem "Sonic Boom". Upravo taj dvojac odveo je Sonicse do NBA finala protiv Chicago Bullsa. Ipak su Jordanovi Bullsi, dodatno pojačani Dennisom Rodmanom, bili prejaki te su odnijeli pobjedu rezultatom serije 4-2 te time osvojili svoj četvrti NBA naslov. Te iste sezone Payton je osvojio nagradu za obrambenog igrača godine. Tijekom svog boravka u Seattleu, Payton je devet puta izabran u All-NBA momčad, devet puta na All-Star utakmicu te devet puta u All-Defensive prvu petorku.